*A*) Ordinatio praesentis Capituli generalis anni Domini 1514. *Diffinitores* : De **Cistercio**, s. th. pr., de Prulliaco, de Miratorio de Vallelucenti, monasteriorum abbates ; de **Firmitate**, de Thela, de Roseriis, de Signiaco, monasteriorum abbates ; de Caroliloco, s. th. pr., loco domini **PontiginaciPontigniaci*, de Bonoradio, de Ioyaco, monasteriorum abbates ; de **Claravalle**, de Igniaco, de Longovado, de Bullione, monasteriorum abbates ; de Strata, s. th. pr., loco domini **Morimundi* de Gratia Dei. s. th. pr., de Aceyo, monasteriorum abbates. *Confessores* : De Signiaco, de Vallelucenti, monasteriorum abbates, frater Petrus de Veteri villa, frater Guillemus [Guillelmus] Radulphi s. th. regens collegii S. Bernardi Parisiensis. *Magistri cæremoniarum* : de Claravalle, prior et supprior Cistercii. *Promotor causarum* : Provisor collegii. *Receptor excusationum* : de Longovado monasterii abbas, et loco eius frater Annethus de Montepetroso. *Portarius diffinitorii* : de Roseriis, et loco eius frater Nicolaus Boucherat, in sacra pagina licentiatus. *Notarii abbates* : de Gratia Dei, s. th. pr., de Miratorio. *Auditores computationum* : de Aceyo, de Bullione, monasteriorum abbates. *Notarii ad pedes* : frater Claudius de Pontescisso, frater Peregrinus de Divione, Cistercii professi. *Receptores contributionum* : Rmus et quos voluerit deputare. *B*) Nomina abbatum qui interfuerunt hoc anno praesenti in generali Capitulo. Rmus D. N., dominus de Firmitate, de Claravalle, de Caroliloco, loco domini de Pontigniaco, de Strata, loco domini de Morimundo, de Prulliaco, de Gratia Dei, de Igniaco de Signiaco, de Miratorio, de Longovado, de Thela, de Aceyo, de Ioyaco, de Vallelucenti, de Bullione, de Bonoradio, de Roseriis. * * * Anno Domini millesimo quingentesimo decimo quarto, in generali Capitulo, tempore Rogationum apud Cistercium celebrato, statuta et diffinita sunt quae sequuntur. ORATIONES 1.  Pro sanctissimo … et maxime pro domino Christoforo, miseratione divina tituli sanctae Praxedis, S. R. E. presbytero cardinali Angliae, nostrique Ordinis in Curia protectore benivolo, etc. 2.  Praeterea pro serenissimo … etc. 3.  Insuper pro burgensibus … etc. 4.  Ceterum pro pace … etc. 5.  Demum pro felicis … etc. DIFFINITIONES GENERALES 6.  Nos, frater Iacobus … *etc.* et est talis : Cum totus Ordo noster … *etc.* necnon in summa … (*locus vacuus*) pro resta computationum … *etc.* 7.  Attenta negligentia multorum abbatum, qui hoc anno ad generale Capitulum non venerunt, neque se legitime excusaverunt, cum tamen secundum *Benedictinam*, et alia Ordinis statuta ac privilegia, comparere aut excusatores mittere tenebantur, praesens generale Capitulum declarat eos incurrisse poenas in ipsis *Benedictina*, privilegiis apostolicis ac statutis Ordinis contentas, nisi proximo generali Capitulo de causis, huiusmodi non comparitionis sufficienter et legitime constare fecerint. Et nihilominus ex tunc idem generale Capitulum ex abundanti ordinat et praecipit, quatinus omnes et singuli abbates ipsius Ordinis sub eisdem poenis in proximo generali Capitulo comparere habeant, iniungendo singulis Ordinis commissariis tam ad visitandum, quam ad contributiones levandum deputatis, qui nunc sunt et pro tempore erunt, ut praesentem diffinitionem per se *vel alios* debite notificent, insinuent et intiment, abbatibus monasteriorum in suis commissionibus comprehensorum, et de huiusmodi eorum notificatione et insinuatione per legitima documenta dictum proximum generale Capitulum certificent, cum intimatione quod sive venerint sive non, procedetur contra eos ad declarationem dictarum poenarum, et ulterius in ceteris Ordinis agendis et materiis, prout iuris fuerit et rationis. 8.  Licet a certis annis nonnullis considerationibus dictum extitisset et ita practicatum, quod die dominico ante dies Rogationum abbates et ceterae Ordinis personae ad generale Capitulum venientes possent ad hoc Cisterciense monasterium libere intrare ; nihilominus praesens generale Capitulum aliis rationibus permotum statuit, diffinit et ordinat, ut deinceps expectetur ad diem lunae de mane, quo poterunt, morem antiquum insequendo, egredi de Divione, vel aliis locis et ad istud monasterium Cisterciense continuo accedere, praefatum Capitulum generale eadem die ante prandium more solito incepturi et celebraturi. 9.  Attenta negligentia, incuria et contemptu abbatum noviter ad dignitates abbatiales promotorum, praesens generale Capitulum approbat, confirmat et ratificat diffinitionem quondam per generale Capitulum factam, quod videlicet in abbatiales dignitates noviter promoti teneantur ad proximum tunc generale Capitulum decreta suarum electionum afferre aut mittere, sub poena cadendi a iure suo, ad videndum si patres abbates aut alii commissarii in eorum electionibus et provisionibus praesidentes, aut etiam et eligentes recte in eisdem processerint. 10.  Iuxta praemissam diffinitionem, citati sunt ad requestam promotoris causarum praesentis generalis Capituli duo noviter promoti in abbatias de Villanova et Buzayo, Nannetensis dioecesis, cuius executio commissa est domino abbati Claraevallis in plenaria Ordinis potestate. [DIFFINITIONES] SPECIALES 11.  Attenta favorabili prosecutione abbatis de Strata, s. th. pr., in materia appellationis nuper per quemdam Robinetum Dondeville, in monasterio monialium nostri Ordinis de Aqua prope Carnotum famulantem a sententia ballivi eiusdem civitatis Carnotensis ad curiam Parlamenti Parisiensis interiectae, praesens generale Capitulum considerans huiusmodi appellationis processum non modo ipsum abbatem de Strata, sed etiam totum Ordinem concernere, in favorem tam processus quam dicti abbatis zelo Ordinis prosequentis, vult, decernit et ordinat, ut generalis procurator Ordinis in dicta curia Parlamenti Parisiis institutus, se dictae appellationis prosecutioni adiungat omne iuvamen et auxilium praestando, in plenaria Ordinis potestate. 12.  Generale Capitulum vult, diffinit et ordinat effectum clausulae positae in carta visitationis monasterii de Brolio Benedicti per patrem abbatem de Vallibus Sernay, videlicet, nec de cetero volumus eos, imo etiam prohibemus aliquem alium recipere visitatorem praeter Rmum D. Cistercii, qui ipsum monasterium scilicet de Brolio Benedicti visitet, aut aliquam in ipso exerceat iurisdictionem absque permissione et nostra voluntate esse suspendendam, prout suspendit usque ad generale Capitulum proxime venturum ; decernitque ipsum esse citandum ad proximum generale Capitulum, dicturum causas propter quas abstulit alias chartas visitationis, tam per Rmum D. Cistercii, quam per alios nonnullos Ordinis commissarios, iam prius in eodem monasterio de Brolio Benedicti relictas et datas. Executionem autem huiusmodi diffinitionis committit abbati de Caroliloco, s. th. pr., et quibus voluerit iniungere, in plenaria Ordinis potestate. 13.  Praesens generale Capitulum sententias per abbatem de Prulliaco, de Regalimonte, de Gimonte et de Barbello, per abbatem de Caroliloco in hac parte commissos contra fratres Petrum de Luperis, Caroliloci, et Petrum Souchet, de Misericordia Dei monasteriorum professos, latas in materia criminali furtorum et sacrilegiorum per dictos fratres perpetratorum, per quarum unam dictus frater Petrus de Luperis in pane doloris et aqua tristitiae ad perpetuos carceres, et dictus Souchet ad tres annos continuos in simili poena, videlicet pane doloris et aqua tristitiae in carcere clausus, condemnati sunt, idem generale Capitulum confirmat, ratificat et approbat, in plenaria Ordinis potestate. 14.  Generale Capitulum, attenta determinatione facultatis theologicae Parisiis facta de stipendiis regentis collegii Sancti Bernardi Parisiis contra bedellum et pro ipso regente, approbat, ratificat et confirmat dictam determinationem, non obstante appellatione abbatis Caroliloci, proprio et non procuratorio nomine, allegantis alias super hoc conclusum extitisse per dictum generale Capitulum. 15.  Audita relatione abbatis de Tela, commissarii tam generalis Capituli quam patris abbatis, scilicet de Claravalle, in monasterio de Alpibus super malitia et incorrigibilitate fratris Ioannis Ursi, praesens generale Capitulum fratrem Ioannem condemnat ad carceres in pane et aqua per octo dies, sumpta prius disciplina regulari in capitulo huius monasterii ; et nihilominus eum eliminat a praedicto monasterio de Alpibus et transfert ad monasterium de Ripatorio, illic mansurum usque ad aliam Capituli generalis dispositionem, hac tamen conditione quod praedictum monasterium de Alpibus tenebitur singulis annis pro victu et vestitu dicti religiosi eidem monasterio de Ripatorio in summa duodecim scutorum ; praecipitur igitur sub Ordinis censuris abbati de Ripatorio, necnon singulis eiusdem monasterii officiariis et personis regularibus, ut dictum fratrem Ioannem Ursi, sic ut dictum est, ad illud translatum recipiant et tractent sicut ceteros eiusdem monasterii religiosos. Praecipitur insuper sub eisdem censuris dicto domino commendatario et singulis eiusdem monasterii de Alpibus officiariis et monachis respective etiam, ut dictam summam duodecim scutorum annis singulis tradant et consignent dicto abbati de Ripatorio, in plenaria Ordinis potestate. 16.  Generale Capitulum policiae, regimini et ordinationi sui Ordinis attente providere cupiens, attendens nonnulla Ordinis monasteria contra iuris communis et statutorum Ordinis determinationem adeo excedere in numero religiosorum, ut monasteriorum facultates minime sufficere possint sustentationi eorumdem religiosorum, ideo dictum generale Capitulum singulariter de et super tenuitate monasterii de Loco Dei in Pontino sufficienter informatum iubet et praecipit abbati eiusdem monasterii de Loco Dei, quatinus ultra numerum quindecim aut sexdecim monachorum deinceps recipere non praesumat. 17.  Generale Capitulum informatum super morte piissimae memoriae Rmi D. cardinalis Nannetensis, quondam protectoris Ordinis in romana Curia, eiusdem Ordinis utilitati salubriter providere cupiens, unanimiter sibi in novum protectorem assumit et eligit, sub beneplacito domini nostri Papae moderni, Rmum in Christo patrem dominum Christoforum, miseratione divina tituli Sanctae Praxedis S. R. E. presbyterum Eboracensem cardinalem, rogando et supplicando humillime praelibatum sanctissimum dominum nostrum Papam, ut dictum Rmum D. cardinalem in protectorem eiusdem Ordinis nostri dignetur acceptare. COMMISSIONES 18.  Querimonia contra moniales de Sancto Thoma, in dioecesi Trevirensi, Ordinis nostri Cisterciensis, super insolentiis et rebellionibus earumdem graviter audita, praesens generale Capitulum de possibili remedio more suo sollicite providere cupiens, religioso viro et zelatori Ordinis praecipuo, fratri Nicolao Edeger, professo in Heymerode, iniungendo committit, quatinus ipsum monasterium et personas regulares eiusdem monasterii visitet, dirigat, puniat et corrigat rebelliones eorumdem pro virili compescendo ; necnon singulos defectus, si quos invenerit, ad debitae emendationis regulam reducendo, secum pro auxilio et favore vocatis abbatibus de Eberbac, in dioecesi Moguntinae, Heisterbach in dioecesi Coloniensi, Hymerode [Hymmerode] in dioecesi Trevirensi, Altenberg in dioecesi Coloniensi, et Mergenstach in dioecesi Trevirensi, vel aliquo ipsorum, in plenaria Ordinis potestate. 19.  Praesens generale Capitulum negotiis aliis plurimis occupatum, committit dominos abbates Firmitatis et Claraevallis, et quemlibet eorum, ut, assumpto uno vel duobus de vicinioribus abbatibus circa Parisios, secum audiant computationes trium annorum prius computandorum aedificii ecclesiae S. Bernardi Parisiis, ad concludendum, approbandum vel reprobandum easdem, prout rationabiliter cognoverint faciendum, in plenaria, etc. 20.  Audita ex parte abbatis Boniradii querimonia super rapinis, violentiis et excessibus in eodem monasterio de Bonoradio, per fratrem Michaelem, Pontigniaci professum, perpetratis ; praesens generale Capitulum committit abbatibus de Frigidomonte, s. th. pr., et de Regalimonte, quatinus causis hinc inde auditis partibus, iustitiam ministrent, in plenaria Ordinis potestate. 21.  Praesens generale Capitulum legitime informatum fratrem Aegidium, de Longoponte professum, sibi iniunctam poenitentiam humiliter et patienter in monasterio de Salem sustinuisse, idem generale Capitulum monet abbatem dicti monasterii de Longoponte, et nihilominus praecipit ut dictum fratrem Aegidium, professum dicti loci de Longoponte, recipiat, tractet et sibi provideat in vitae et vestibus necessariis ; huius autem diffinitionis executionem dictum generale Capitulum abbatibus de Caroliloco, s. th. pr., et de Regalimonte committit in plenaria Ordinis potestate. 22.  Praesens generale Capitulum miseratione commotum erga fratrem Laurentium Desgrijs, professum in Sacracella, qui pro favore Ordinis, per commendatarium monasterio suae professionis, videlicet de Sacracella, dicitur eiectus extitisse ab eodem monasterio, in non parvum Ordinis et suae personae scandalum, ordinat et praecipit abbati de Barbello, ut dictum fratrem Laurentium recipiat in suo monasterio, providendo sibi de victu et vestitu sicut uni de religiosis suis, sub ea tamen conditione quod a proprio monasterio de Sacracella sibi singulis annis providebitur in summa decem librarum turon. ; quare idem generale Capitulum praecipit eiusdem monasterii de Sacracella commendatario, omnibusque eiusdem monasterii officiariis et personis regularibus respective, quatinus annis singulis dictam summam decem librarum turon., usque ad aliam Capituli generalis dispositionem, abbati de Barbello procurent et consignent, in plenaria Ordinis potestate. 23.  Ad idem, pro fratre Nicolao de Maceriis, monasterii de Ellancio professo, ut abbas dicti loci habeat dictum fratrem recipere, abbatibus de Igniaco et Signiaco huius diffinitionis executionem committendo. 24.  Audita supplicatione ex parte religiosorum et conventus monasterii Bonaecumbae, dioecesis Ruthenensis, pro permutatione seu alienatione, vel non census datione, quarumdam vinearum in territorio vulgo appellato de Bogones, situatarum, quae quidem vineae ob distantiam et multitudinem commode ab eodem monasterio excoli non possunt ; praesens generale Capitulum abbati de Candelio eiusdem monasterii de Bonacumba patri immediato, committit quatinus facta de dictis alienationibus diligenti inquisitione, prout compererit eas ipsi monasterio fore utiles vel inutiles referat in proximo generali Capitulo, ad confirmandum vel infirmandum. 25.  Abbatibus de Strata, de Frigidomonte et de Caroliloco, s. th. pr., et duobus eorum simul, committit praesens generale Capitulum auctoritatem cognoscendi, iudicandi et decidendi usque ad sententiam diffinitivam inclusive, in causa iuris devoluti iam dudum fratri Ioanni de Maceriis, s. th. pr., per Rmum D. N. Cisterciensem dati et concessi et ab eodem fratre Ioanne de Maceriis acceptati et admissi, in et super iure abbatiae de Bullencuria, Trecensis dioecesis, in plenaria Ordinis potestate. 26.  Generale Capitulum de quamplurimis excessibus, multiplicibusque insolentiis per nonnullos de Grandisylva monachos, et praesertim per fratres Guillermum Lafos, assertum sindicum praedicti monasterii, necnon Ioannem de Romacho, Bernardum Berengarii, Hugonem Sabaterii et Anthonium Hardisas, commissis et perpetratis satis superque et quam sufficientissime informatum, cupiensque in eodem monasterio extirpando vitia virtutes inserere, corrigendoque excessus mores reformare, ut inde flores honoris et honestatis fructus in ubertate succrescant, providereque ne ipsorum consortio ceteri dicti monasteri monachi depraventur, aut nequiores fiant, verum potius ad regularem et monasticum vivendi modum attrahantur, expedireque iudicans ut oves morbidae, ne ceteras inficiant, ab ovili arceantur et expellantur, errantesque ad viam salutarem reducantur, ordinat, diffinit et decernit quod praedicti quinque monachi transferentur, prout eos transferendos decernit et declarat a supradicto monasterio Grandissylvae, dictos scilicet Lafos et de Romacho ad monasterium Claraevallis a quo dependet immediate monasterium praedictum Grandissylvae ; ceteros vero tres ex praedictis quinque videlicet Berengarii, Sabaterii ad monasterium de Mansiade, et Ardusas (*sic*)  ad monasterium de Palatio, singulis respective in praetactis monasteriis mansionem deputando, donec et quousque per abbatem ipsius monasterii Claraevallis, quem ad hoc delegat et committit, aliter fuerit ordinatum, seu per idem generale Capitulum, aut alium Ordinis commissarium, expensis monasterii Grandissylvae, privatque et destituit praenominatum fratrem Guillermum Lafos, ipsumque privandum declarat ac destituendum ab officio sindicatus in dicto Grandissylvae monasterio, illi sub poena inobedientiae, aliisque censuris Ordinis prohibendo et iniungendo, ne de cetero illud officium exerceat ; insuper praecipit et ordinat ipsum praesens generale Capitulum priori ceterisque religiosis supradicti monasterii Grandissylvae, ut ad electionem alterius sindici, providi et maturi viri, quamcitius commode fieri poterit a tempore insinuationis praesentis diffinitionis procedant ex consensu, iudicio et voluntate abbatis de Candelio eorum commissarii, illumque ex ipsis eligant, quem idoneiorem et utiliorem fore cognoverint ad illud officium recte debiteque exercendum ad opus et utilitatem dicti monasterii, super quo eorum conscientiam onerat et astringit. Praeterea ut ab ipsis religiosis tollatur occasio evagandi, idem generale Capitulum omnibus et singulis dicti monasterii religiosis inhibet, vetat ac defendit sub inobedientiae et excommunicationis latae sententiae poena, a qua non nisi ab ipso generali Capitulo aut eius commissario, vel Rmo D. N. Cistercii seu ab abbate Claraevallis, dicti monasterii Grandissylvae patre abbate immediato, absolvi poterunt, aut eorum commissario vel commissariis absolvi poterunt, ne ipsum monasterium pro quacumque causa exire praesumant, exceptis officiariis, quibus pro negotiis eorum officia concernentibus de prioris permissione et licentia exire permittitur. Confert ulterius idem generale Capitulum praedicto abbati de Candelio auctoritatem praedictos religiosos excommunicatos corrigendi et, poenitentia eis salutari iniuncta, absolvendi ab omnibus Ordinis censuris et excommunicatione, eamdemque potestatem dicto priori conferendi, si ita viderit expedire, necnon in praemissis omnibus et singulis ceterisque omnibus quae observantiam regularem in eodem monasterio Grandissylvae respiciunt agendi, exsequendi, iudicandi et sententiandi, in plenaria Ordinis potestate. 27.  Audita supplicatione ex parte abbatis de Caroliloco, s. th. pr., pro confirmatione tractatus quondam initi, facti et passati inter abbatissam et conventum de Vicinis ex una, et honorabilem virum Droyn Jaquet, notarium regium in castellis Aurelianensibus, partibus ex altera, prout in quadam copia papirea praesenti diffinitioni annexa plenius continetur, abbatibus de Curia Dei et de Eleemosina coniunctim, praesens generale Capitulum committit, quatinus se super eo diligenter informent et quidquid invenerint pro utilitate dicti monasterii esse agendum, in proximo generali Capitulo referant et renuntient. 28.  Ad idem, de tractatu inito et passato inter abbatem et conventum de Fonteneto ex una, et priorem Valliscrescentis partibus ex altera, domino abbati de Claravalle et abbati de Longovado, praesens generale Capitulum committit ad referendum in proximo generali Capitulo, in plenaria, etc. 29.  Praesuppositis humili supplicatione abbatis in Heymerode, Ordinis nostri Cisterciensis, dioecesis Trevirensis, super tractatu quarumdam decimarum, quas monasterium idem de Heymerode possidebat in villa Spirensi vendendarum seu alienandarum, commissioneque Capituli generalis anno praecedente 1513 duobus abbatibus, videlicet de Eberbacho et de Valle Sancti Petri coniuncti super eo directa, necnon demum relatione eorumdem, quibus omnibus praesentes annectuntur, praesens generale Capitulum memoratum tractatum, cum eum praesentem non habeat, secundum omnem sui formam et tenorem confirmandum, ratificandum et approbandum eisdem duobus abbatibus de Eberbacho et de Valle S. Petri committit, in plenaria Ordinis potestate. 30.  Praesens generale Capitulum abbatibus de Caroliloco, s. th. pr., et de Gardo, et cuilibet eorum in solidum committit, quatinus bonae memoriae Roberti Radulphi oblationem ultimae voluntatis testamento roboratam, factam abbati et conventui monasterii de quadam fundatione in eodem monasterio de Caricampo ad ipsius defuncti et haeredum suorum petitionem contemplentur et examinent, et demum de quantitate et merito fundationis fideliter proximum generale Capitulum certificent. 31.  Visa supplicatione abbatis de Heymerode, praesens generale Capitulum plenariam concedit potestatem dicto abbati, quatinus omnes et singulas dicti loci personas in foro conscientiae infra diem Assumptionis B. M. V. proxime venturum, subiectasque dicto abbati moniales ab omnibus casibus generali Capitulo reservatis absolvere possit et valeat, ut plenaria Ordinis potestate. 32.  Audita supplicatione ex parte abbatissae et conventus Clarifontis, Cisterciensis Ordinis, Trevirensis dioecesis, cui praesentes annectuntur, praesens generale Capitulum, tam in causa principali decimae illic mentionatae, quam in causa suspicionis per easdem supplicantes allegatae, easdem ad eosdem iudices, videlicet abbates de Villerio Metensi et de Freistorf, cum potestate iam eisdem super hoc collata, remittit et committit, in plenaria Ordinis potestate. 33.  Audita supplicatione abbatis de Chasseneya pro fratribus Iacobo Sochery, priore, et Andrea eiusdem monasterii de Chasseneya professis, super appellatione et excommunicatione per fratrem Claudium Enard seniorem abbatem monasterii de Sancto Sulpitio in eos lata, praesens generale Capitulum committit abbati de Miratorio eiusdem Ordinis, ut de huiusmodi appellatione inquirat, determinet et sententiet, in plenaria Odinis potestate. ELECTIONUM CONFIRMATIONES 34.  Electionem, promotionem, institutionem et installationem de persona fratris Goberti de Chalerange, monasterii de Signiaco expresse professi, ad dignitatem abbatialem dicti monasterii de Signiaco, prout in decreto praesenti diffinitioni annexo plenius continetur, tamquam rite et canonice factas et celebratas, praesens generale Capitulum approbat, supplendo, *etc.* 35.  Ad idem, de promotione fratris Ioannis des Curtiles, monasterii Fulcardimontis professi, ad dignitatem abbatialem eiusdem monasterii Fulcardimontis. 36.  Generale Capitulum confirmat sententiam confirmationis electionis monasterii de Bonoradio facta de persona fratris Simonis Robert, monasterii Claraevallis professi, latam per abbates de Strata et Caroliloco, s. th. pr., abbatis Pontigniaci patris abbatis immediati eiusdem monasterii de Bonoradio commissarios, approbat, confirmat et ratificat, in plenaria etc. 37.  Ad idem, de promotione fratris Ioannis de Francia electi et confirmati in dignitatem abbatialem monasterii de Chasseneya. CONFIRMATIONES TRACTATUUM 38.  Ad instantiam abbatis Gratiae Dei, s. th. pr., pro confirmatione trium tractatuum, qui omnes ex parte una initi sunt et passati inter dictum abbatem de Gratia Dei et eius conventum, sed ex parte altera, primus initus est et passatus inter Simonem, Hugonem et Ioannes Grelot, secundus inter Ioannem Vitot de Chault prope Passaventum, et tertius inter Anthonium Maulnais, alias Trainebaston, de villagio Drulsens, de certis pratis, peciis ad censum, perpetuo datis, abbatibus de Charitate, patri immediato eiusdem monasterii de Gratia Dei, et de Lococrescenti coniunctim, praesens generale Capitulum committit, quatinus diligenti super praedictis tractatibus facta inquisitione, si invenerint eos fore utiles dicto monasterio, ratificent, approbent et confirment, in plenaria Ordinis potestate. PROVISIONES SCOLARIUM 39.  Multiplex sumptuum et expensarum onus ex parte fratris Guillelmi le Fauconnier, professi monasterii de Mortuomari, nuper in sacra pagina licentiati ex iam peractis actibus theologicis, quam ex brevi ad festum suum doctoratus peragendum necessario sufferendum, considerans praesens generale Capitulum eidem tamquam de Ordine toto, et praesertim de monasterio praedicto Mortuimaris, cuius ut dictum est, extat professus, et cui ex eo ampliores honores et commoda nimirum redundabunt optime merito non minorem, et quam ceteris in casu simili gratiam facere volens, monet in visceribus charitatis et nihilominus sub Ordinis censuris praecipit eiusdem monasterii commendatario, necnon singulis eiusdem monasterii personis et officiariis respective quatitinus [quatinus] infra tres menses ab intimatione praesentium eidem licentiato procurent, tribuant et consignent centum libras turon., et hoc absque diminutione ordinariae pensionis sibi annuae tribui consuetae. Cuius quidem diffinitionis executionem idem generale Capitulum abbati monasterii de Bonoportu, s. th. pr., committit in plenaria Ordinis potestate. 40.  Iuxta commissionem iam pridem per abbates de Caroliloco et de Frigidomonte, s. th. pr., fratri Wanzelao scolari de Sancto Benedicto, Ordinis nostri, Metensis dioecesis traditam et concessam, praesens generale Capitulum monet, et nihilominus praecipit abbati de Insula Barrensi, Tullensis dioecesis, sub Ordinis censuris, quatinus eidem fratri et scolari singulis annis, usque dum proprium sui monasterii religiosum Parisiis causa studii miserit scolarem, eidem scolari de Sancto Benedicto subveniat in summa decem libr. turon., quibus ut persolutis praefatum generale Capitulum eumdem abbatem suumque monasterium de Insula per idem tempus absolvit a cuiuscumque alterius scolaris subsidio ; cuius quidem diffinitionis executionem committit abbatibus de Crista, de Tribus fontibus et de Claroloco, et eorum cuilibet in solidum, in plenaria Ordinis potestate. REHABILITATIONES 41.  Ad humilem supplicationem abbatis de Ursicampo, Noviomensis dioecesis, necnon domini Claraevallis, patris abbatis immediati dicti monasterii de Ursicampo, praesens generale Capitulum fratres Anthonium Loffroy, Anthonium Cardon, Guillermum Barbelion, Albinum Fontainnes, eiusdem monasterii professos, ab omni infamiae et inhabilitatis macula, quam incurrerunt seu incurrere potuerunt, ob quamdam insolentiam per eosdem fratres commissam, propter quam crimine conspiratorum merito notati sunt, super quo poenitentiam eis iniunctam humiliter peregerunt, relevat, rehabilitat, cum eisdem fratribus misericorditer dispensando, ut praemissis non obstantibus ad omnes Ordinis actus legitimos, voces, *etc.* etiam abbatiali dignitate inclusa, *etc.* 42.  Ad idem, pro fratre Guillelmo de Lomgny, professo monasterii de Noa, ad instantiam proprii abbatis, ut non obstantibus apostasiae nota, quam incurrit certo tempore extra praedictum monasterium pervagando, necnon irregularitatis contractae per eum sese divinis in excommunicatione immiscendo, ad omnes, etc. inclusa dignitate abbatiali. 43.  Ad idem, pro fratre Guillemo [Guillelmo] Fabri, monasterii de Voto professi, pro apostasia duorum mensium, habitu non dimisso, ad omnes, etc., etiam dignitate abbatiali inclusa. 44.  Ad idem, pro fratre Ioanne le Kint de Igniaco, pro contagio carnis, puerperio secuto, ad omnes gradus, etc., dignitate etiam abbatiali inclusa. 45.  Ad idem, pro quatuor religiosis dicti monasterii de Igniaco, quorum tres, videlicet Baltasar Lestot, Petrus de Vincellis et Ioannes de Arceyo, a contagio carnis et de puerperio convicti, alius autem videlicet Ioannes Lestot sollummodo [solummodo] fugitivus fuit per certos dies, ad omnes gradus, etc., dignitate abbatiali seclusa, praeterquam in dicto Baltasar, qui quidem rehabilitatur dignitate abbatiali etiam inclusa. 46.  Ad idem, pro fratre Guillermo Larniet, monasterii de Monte Sanctae Mariae professo, pro contagio carnis, puerperio inde secuto, ad omnes, etc., dignitate abbatiali inclusa. 47.  Ad idem, pro fratre Hugone de Giaco, monasterii de Charitate professo, pro homicidio solum praesumpto non convicto ; ad omnes, etc. dignitate etiam abbatiali inclusa. 48.  Ad idem, pro fratre Philiberto de Cabilone, monasterii Claraevallis professo, pro furto et sacrilegio in dicto monasterio per eum commissis, etiam pro irregularitate immiscendo se divinis, ad omnes, etc., dignitate abbatiali inclusa. IUDICES 49.  Abbatibus de Frigidomonte et de Caroliloco, s. th. pr., necnon abbati de Igniaco, et cuilibet eorum in solidum, praesens generale Capitulum committit, ut si personae Ordinis nostri repererint in aliqua pecuniarum summa monasterio Cisterciensi obligatas, eas compellant per omnes iuris et iustitiae vias ad integraliter eidem monasterio Cisterciensi satisfaciendum et persolvendum, in plenaria Ordinis potestate. 50.  Ad idem, pro abbate Igniaco committitur abbatibus de Savigniaco et de Bellabrancha et cuilibet eorum, in plenaria, etc. 51.  Ad idem, pro abbate de Caroliloco, s. th. pr., committitur abbatibus de Frigidomonte, s. th. pr., et de Regalimonte, et eorum cuilibet, in plenaria, etc. 52.  Ad idem, pro Guidone Bourdet contra abbatem Bullionis, committitur abbatibus de Claravalle et de Longovado, et cuilibet eorum in solidum. 53.  Ad idem, pro Humberto Carlot contra dominum Morimundi remittitur ad Rmum D. N. Cisterciensem. 54.  Ad idem, pro domino de Firmitate committitur abbatibus de Claravalle et de Longovado, et cuilibet eorum in solidum. SUFFRAGIA 55.  Ad instantiam magistri Petri Reynardi conceditur participatio omnium bonorum spiritualium Ordinis universi, venerabili ac scientifico viro Ioannis Guion, decano ecclesiae collegiatae Sancti Dyonisii de Vergeyo. 56.  Ad idem, ad eiusdem instantiam pro discreto viro domino Claudio Leblanc, sacrista ecclesiae capellae divitum oppidi Divionensis. 57.  Ad idem, ad eiusdem instantiam pro discreto viro domino Jauglerre, presbytero eiusdem oppidi Divionensis, et pro omnibus benefactoribus certae fundationis per eum factae pro celebratione antiphonae *Salve Regina* in ecclesia Sancti Philiberti eiusdem oppidi singulis dominicis diebus et festis. 58.  Ad idem, ad instantiam Ioannis de Grandecourt, Rmi D. N. Cistercii famuli, omnibus qui manus adiutrices porrexerint reparationi ecclesiae de Domnobelno ad quinquennium praecise. 59.  Ad idem, ad instantiam Rmi D. N. Cistercii serenissimo domino regi Daciae, nomine Christiano. 60.  Ad idem, ad instantiam provisoris Parisiis pro N. Juliani advocati Parisiis in curia Parlamenti, eiusdem consorti et liberis. 61.  Ad idem, ad instantiam abbatis de Bonoportu, s. th. pr., pro consultissimo viro Ioanni de Salva, praesidenti in curia Scacarii Normanniae, eiusque consorti. EXCUSATIONES ABBATUM 62.  Excusantur a via praesentis generalis Capituli abbates de Fonteneto, de Charitate et de Bonofonte ; item, de Valleclara. CONTUMACES 63.  Fratrem Livinum de Rolloy, monasterii de Igniaco professum, ad secundam diem praesentis Capituli generalis legitime citatum, debiteque expectatum et vocatum, et non comparentem, nec per se nec per alium, idem generale Capitulum contumacem, rebellem et excommunicatum reputat, denuntiat et declarat, omnibus et singulis Ordinis personis in sacro presbyteratus ordine constitutis ; alios vero non de Ordine dominos presbyteros curatos et non curatos publicos rogando, quatinus dum requisiti fuerint, ipsum fratrem, sive per affixionem aut alias in locis publicis et consuetis, rebellem, contumacem et excommunicatum, denuntient et declarent, in plenaria Ordinis potestate. 64.  Ad idem, de abbate de Re, et ultra citatur ipse abbas contumax ad proximum generale Capitulum in protestatione, quod sive venerit sive non, procedetur contra eum prout fuerit de iure, non obstante quod quarto die immediate post Capitulum, videlicet die Ascensionis Domini, advenerit nuntius gerens secum procuratorium, tamen ignorabat quid in dicto procuratorio contineretur neque praestare voluit iuramentum super hoc. 65.  Litterae missivae ad abbatem de Vetericella. — Frater Iacobus abbas Cistercii, ceterique diffinitores Capituli generalis Cisterciensis Ordinis, venerabili et in Christo nobis praecarissimo coabbati nostro in Vetericella, eiusdem Ordinis salutem et tuitionem eiusdem Ordinis semper intendere. Venerabilis pater, praesenti nuntio fratre Paulo referente, recepimus querimonias vestras, ceterorumque patrum Lipzensi collegio ascriptorum, adversus abbates marchionistas, eo amplius ex eo contristati quo inter patres Ordinis dissidia prosequentes totis viribus concordiam procuramus, cui quantum vices nostras hucusque interposuimus satis superque potuit experiri, praesertim in materia illa collegii Francfordiensis, quod iam rursus denuoque in pernitiem collegii Lipzensis diffinivimus non instaurari ; modo superest vos iugiter insistere ipsarum diffinitionum et statutorum Ordinis hoc tangentium executioni. Quoad vero illud indultum apostolicum obtentum opera illustrissimi domini marchionis, cum formam eius ignoremus, non aliud modo valemus decernere quam quod in oppositum totis nisibus iugiter obsistatis, nuntios post haec ad nos transmissuri, quibus super singulis melius informaremur, et nihilominus interea scribemus procuratori nostro in romana Curia, quatinus mediis Rmi D. N. Protectoris illi, si fieri potest, velut libertati dicti Ordinis nostri contrario indulto derogetur. Ex diffinitorio nostro, etc. PROCURATORES 66.  Praesens generale Capitulum decernit procuratorium ad lites in forma communi abbati de Candelio, cum potestate substituendi, in plenaria Ordinis potestate. 67.  Quia generale Capitulum aliis plurimis negotiis occupatum, omnes et singulas occurrentes materias debite terminare ad praesens non potest, ideo eas remittit per Rmum D. N. Cisterciensem et quatuor primos, et alios Diffinitores qui interesse voluerint apud Divionem terminandas, in plenaria Ordinis potestate. 